
 4.12.2019
 BG
 Официален вестник на Европейския съюз
 L 313/51
 РЕГЛАМЕНТ ЗА ИЗПЪЛНЕНИЕ (ЕС) 2019/2030 НА КОМИСИЯТА
 от 29 ноември 2019 година
 за предоставяне на разрешение на Съюза за групата биоциди „Pal IPA Product Family“
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 44, параграф 5, първа алинея от него,
 като има предвид, че:
 (1)
 На 29 юни 2016 г.„Pal Hygiene Products Limited“ подаде заявление в съответствие с член 43, параграф 1 от Регламент (ЕС) No 528/2012 за издаване на разрешение за група биоциди, наречена „Pal IPA Product Family“, от продуктови типове 2 и 4 съгласно описанието в приложение V към посочения регламент, като осигури писмено потвърждение, че компетентният орган на Обединеното кралство се е съгласил да оцени заявлението. Заявлението бе заведено в Регистъра за биоциди под номер на досието BC-DY025578-07.
 (2)
 „Pal IPA Product Family“ съдържа пропан-2-ол като активно вещество, което е включено в посочения в член 9, параграф 2 от Регламент (ЕС) No 528/2012 списък на Съюза на одобрените активни вещества.
 (3)
 На 22 август 2018 г. в съответствие с член 44, параграф 1 от Регламент (ЕС) No 528/2012 оценяващият компетентен орган представи доклад за оценката и заключенията от нея на Европейската агенция по химикали („Агенцията“).
 (4)
 На 25 март 2019 г. Агенцията представи на Комисията становище (2), включително предложените условия на разрешението, обобщение на характеристиките на биоцида и окончателния доклад за оценката на групата биоциди „Pal IPA Product Family“ в съответствие с член 44, параграф 3 от Регламент (ЕС) No 528/2012.
 (5)
 В становището се стига до заключението, че групата биоциди „Pal IPA Product Family“ попада в обхвата на определението за „група биоциди“ по член 3, параграф 1, буква т) от Регламент (ЕС) No 528/2012, отговаря на условията за предоставяне на разрешение на Съюза по член 42, параграф 1 от същия регламент и — при спазване на предложените условия и проекта за обобщение на характеристиките на биоцидите — отговаря на условията по член 19, параграфи 1 и 6 от посочения регламент.
 (6)
 На 04 юни 2019 г. в съответствие с член 44, параграф 4 от Регламент (ЕС) No 528/2012 Агенцията предаде на Комисията проекта за обобщение на характеристиките на биоцидите на всички официални езици на Съюза.
 (7)
 Комисията е съгласна със становището на Агенцията, поради което смята, че е целесъобразно да се предостави разрешение на Съюза за групата биоциди „Pal IPA Product Family“.
 (8)
 В становището си Агенцията също така препоръчва като условие за разрешението да изиска от притежателя на разрешението да извърши изпитване за дългосрочно стареене при околна температура на кърпичките в опаковката им, с която те се предлагат на пазара. Комисията е съгласна с тази препоръка и смята, че подлагането на групата биоциди на това изпитване следва да бъде условие за предоставянето на пазара и употребата на групата биоциди в съответствие с член 22, параграф 1 от